Den tidligere AaB-spillerJacob "Taz" Sørensen forlænger ikke sin kontrakt med Haugesund i Norge i håb om at rykke tættere på Danmark - og ikke mindst på Aalborg.

Jacob "Taz" Sørensens kontrakt med Tippeliga-klubben Haugesund udløber til vinter, og nu drømmer den tidligere AaB- -spiller om at komme hjem til Danmark. Det skriver bold.dk. - Jeg har fået et rigtig fint tilbud fra klubben, der gerne vil forlænge. Jeg har dog takket nej tak, for jeg vil gerne hjem til Danmark og tættere på Aalborg, hvis det er muligt. Det er mit håb, siger spilleren til bold.dk og uddyber: - Jeg tvivler på, at jeg skal spille i AaB, men jeg har et håb om at finde en Superliga-klub eller en 1.divisionsklub, der har ambitioner om at rykke op. Jeg føler, jeg har udviklet mig i Norge, og jeg synes, jeg er blevet en bedre fodboldspiller. Det vil jeg gerne hjem og vise, lyder det fra Jacob "Taz" Sørensen til bold.dk.